News Update: Cathie Wood วิจารณ์จีนคุมเข้มนวัตกรรม มองหุ้นจีนลงต่อ เป็นผลดีกับสหรัฐฯ โต้ Michael Burry ชอร์ต ARK ไม่เข้าใจการเติบโตนวัตกรรม - FINNOMENA
Cathie Wood CEO และ ผู้จัดการกองทุน ARK Investment มองว่า การปราบปรามของทางการจีนอาจขัดขวางการเติบโตของนวัตกรรม และได้ออกมาโต้ Michael Burry ที่ขายชอร์ตกองทุน ARKK ก่อนหน้านี้
18 ส.ค. 2564

Cathie Wood CEO และ ผู้จัดการกองทุน ARK Investment มองว่า การปราบปรามของทางการจีนอาจขัดขวางการเติบโตของนวัตกรรม และได้ออกมาโต้ Michael Burry ที่ขายชอร์ตกองทุน ARKK ก่อนหน้านี้
เมื่อวานนี้ (17 ส.ค.) Cathie Wood ได้ตอบโต้ Michael Burry ผ่านทางทวิตเตอร์ว่า Michael Burry ไม่เข้าใจปัจจัยพื้นฐานที่จะสร้าง ’การเติบโตอย่างรวดเร็วและโอกาสการลงทุน’ ในนวัตกรรม
ก่อนหน้านี้ (13 ส.ค.) Cathie Wood ได้แสดงความเห็นต่อตลาดหุ้นจีนโดยมองว่า Valuation ของตลาดจะอยู่ในระดับต่ำไปอีกนาน จนกว่าบริษัทจีนจะสามารถดึงดูดเม็ดเงินลงทุนจากต่างประเทศได้อีกครั้ง
Cathie Wood ค่อนข้างแปลกใจที่ความสัมพันธ์ของจีนและสหรัฐฯ ยังคงตึงเครียดหลังโจ ไบเดน ขึ้นเป็นประธานาธิบดี และมองว่า การปรับห่วงโซ่อุปทานครั้งนี้จะส่งผลดีต่อสหรัฐฯ และอาจส่งผลเสียต่อจีนบ้าง
การปราบปรามของทางการจีนนั้นขัดแย้งต่อความปรารถนาที่จะเป็นประเทศที่มีนวัตกรรมมากสุดแห่งหนึ่งในโลก
เมื่อวานนี้ (17 ส.ค.) รัฐบาลจีนได้เพิ่มมาตรการคุมเข้มบริษัทแพลตฟอร์มออนไลน์ เพื่อป้องกันการแข่งขันที่ไม่เป็นธรรม ส่งผลให้มีแรงเทขายหุ้นเทคโนโลยีจีนเป็นวันที่ 5 ติดต่อกันแล้ว
Cathie Wood ยอมรับถึงความก้าวหน้าด้านเทคโนโลยีของจีน โดยเฉพาะเทคโนโลยีการเงินของ WeChat และ Alipay แต่มองว่าจีนกำลังเดินถอยหลังกลับในแง่ของการอนุญาตให้ข้อมูลใด ๆ ออกจากประเทศ
Cathie Wood แปลกใจถึงความเปลี่ยนแปลงในประเทศที่ต้องการเป็นหนึ่งด้านนวัตกรรม แต่ยังคงเปิดใจให้หุ้นจีน และมองหาบริษัทนวัตกรรมที่มีศักยภาพต่อไป
ก่อนหน้านี้ ARK Investment ได้เทขายหุ้นจีนออกมาเป็นจำนวนมาก หลังจากที่ทางการจีนได้ปราบปรามภาคธุรกิจอย่างจริงจัง
โดยกองทุนหลักอย่าง ARKK (ARK Innovation ETF) เหลือการลงทุนในหุ้นจีนเพียง 0.18% จากมูลค่าสินทรัพย์สุทธิทั้งหมด 23,000 ล้านดอลลาร์ เทียบกับสัดส่วนการถือหุ้นจีน 8% ในเดือน ก.พ. ที่ผ่านมา
อ้างอิง: https://www.bloomberg.com/news/articles/2021-08-17/cathie-wood-says-china-tech-crackdown-boosts-u-s-arkk-etf-exits-china?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK Invest
ARKK
Cathie Wood
News Update
ตลาดหุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA